text: Politiet: Efterlyst pige været væk før
  07 april 2010 kl. 12.09
  Den 16-årige Catharina Dyrby, der er efterlyst af Tønder Politi, har været forsvundet tidligere. Det oplyser lokalpolitiet i Tønder til jv.dk.
  Næppe i fare 
  Den 16-årige bor hos en plejefamilie i Højer, men her har hun ikke vist sig i flere dage, og for en uge siden meldte Tønder Kommune hende forsvundet.
  Ifølge afdelingsleder ved Tønder Politi Poul Kirsch vurderer politiet med baggrund i tidligere episoder, at pigen ikke umiddelbart befinder sig i fare.
  ? Hun er efterlyst, og vi følger op på nogle eventuelle kontaktmuligheder. Hvis nogen ser hende, vil vi meget gerne underrettes. Målet er at få hende tilbage til plejefamilien, siger Poul Kirsch.
  